CELEX: 62014CN0140
Language: hu
Date: 2014-03-24 00:00:00
Title: C-140/14. sz. ügy: 2014. március 24-én benyújtott kereset – Európai Bizottság kontra Szlovén Köztársaság

16.6.2014   
            
            
               HU
            
            
               Az Európai Unió Hivatalos Lapja
            
            
               C 184/13
            
         2014. március 24-én benyújtott kereset – Európai Bizottság kontra Szlovén Köztársaság
   (C-140/14. sz. ügy)
   2014/C 184/17
   Az eljárás nyelve: szlovén
   
      Felek
   
   
      Felperes: Európai Bizottság (képviselők: E. Sanfrutos Cano és M. Žebre)
   
      Alperes: Szlovén Köztársaság
   
      Kereseti kérelmek
   
   A Bizottság azt kéri, hogy a Bíróság:
   
               —
            
            
               állapítsa meg, hogy a Szlovén Köztársaság, mivel 2009 áprilisától nem hozott megfelelő intézkedéseket 13 600 m3 kifejtett föld a Gaberje-jug ipari terület kommunális infrastruktúrájának építési területén történő lerakásának megelőzése és elszállítása céljából, amelyből 7 605,73 m3 a 17 05 06. kódszám alá tartozó hulladéknak (a 17 05 05. kódszám alá nem tartozó, kifejtésből származó anyag) minősíthető és mintegy 6 000 m3 a 17 05 05*. kódszám alatti (veszélyes anyagot tartalmazó, kifejtésből származó anyag) hulladéknak minősíthető, nem teljesítette a 2008/98/EK irányelv (1) 12., 13., cikkéből, 15. cikkének (1) bekezdéséből, 17. cikkéből és 36. cikkének (1) bekezdéséből és az 1999/31/EK irányelv (2) 5. cikke (3) bekezdésének e) pontjából és 6. cikkéből – a 2003/33/EK tanácsi határozattal összefüggésben értelmezve –, 7., 8., 9., 11. és 12. cikkéből, valamint I., II., és III. mellékletéből eredő kötelezettségeit;
            
         
               —
            
            
               állapítsa meg, hogy a Szlovén Köztársaság, mivel engedélyezte a kifejtett föld tárolását – vagyis hulladékhasznosításnak minősülő tevékenységet – a Teharje 115/1. hrsz. területen anélkül, hogy biztosította volna, hogy e területen azt megelőzően vagy azzal egy időben ne tároljanak más hulladékot, és elmulasztotta az e területre vonatkozó engedély hatálya alá nem tartozó, illegálisan lerakott hulladékoknak minősülő hulladékok elszállítását, nem teljesítette a hulladékokról szóló 2008/98/EK irányelv 13. cikkéből és 36. cikkének (1) bekezdéséből és az 1999/31/EK irányelv 5. cikke (3) bekezdésének e) pontjából, 6. cikkéből – a 2003/33/EK tanácsi határozattal (3) összefüggésben értelmezve –, 7., 8., 9., 11. és 12. cikkéből, valamint I., II., és III. mellékletéből eredő kötelezettségeit;
            
         
               —
            
            
               a Szlovén Köztársaságot kötelezze a költségek viselésére.
            
         
      Jogalapok és fontosabb érvek
   
   A Szlovén Köztársaság, mivel 2009 áprilisától nem hozott megfelelő intézkedéseket 13 600 m3 kifejtett föld a Gaberje jug ipari terület kommunális infrastruktúrájának építési területén történő lerakásának megelőzése és elszállítása céljából, amelyből 7 605,73 m3 a 17 05 06. kódszám alá tartozó hulladéknak (a 17 05 05. kódszám alá nem tartozó, kifejtésből származó anyag) minősíthető és mintegy 6 000 m3 a 17 05 05*. kódszám alatti (veszélyes anyagot tartalmazó, kifejtésből származó anyag) hulladéknak minősíthető, nem teljesítette a 2008/98/EK irányelv 12., 13., cikkéből, 15. cikkének (1) bekezdéséből, 17. cikkéből és 36. cikkének (1) bekezdéséből és az 1999/31/EK irányelv 5. cikke (3) bekezdésének e) pontjából és 6. cikkéből – a 2003/33/EK tanácsi határozattal összefüggésben értelmezve –, 7., 8., 9., 11. és 12. cikkéből, valamint I., II., és III. mellékletéből eredő kötelezettségeit. Továbbá a Szlovén Köztársaság, mivel engedélyezte a kifejtett föld tárolását – vagyis hulladékhasznosításnak minősülő tevékenységet – a Teharje 115/1. hrsz. területen anélkül, hogy biztosította volna, hogy e területen azt megelőzően vagy azzal egy időben ne tároljanak más hulladékot, és elmulasztotta az e területre vonatkozó engedély hatálya alá nem tartozó, illegálisan lerakott hulladékoknak minősülő hulladékok elszállítását, nem teljesítette a hulladékokról szóló 2008/98/EK irányelv 13. cikkéből és 36. cikkének (1) bekezdéséből és az 1999/31/EK irányelv 5. cikke (3) bekezdésének e) pontjából, 6. cikkéből – a 2003/33/EK tanácsi határozattal összefüggésben értelmezve –, 7., 8., 9., 11. és 12. cikkéből, valamint I., II., és III. mellékletéből eredő kötelezettségeit.
   
      (1)  HL L 312, 3. o.
   
   
      (2)  HL L 182., 1. o., magyar nyelvű különkiadás 15. fejezet, 4. kötet, 228. o.
   
      (3)  HL L 11., 27. o.; magyar nyelvű különkiadás 15. fejezet, 7. kötet, 314. o.